Rüte

Rüte estas distrikto respektive komunumo en Kantono Apencelo Interna, Svislando. Ĝi havis 3296 loĝantojn je la 31-a de decembro 2009.

 Geografio 
la distriktokomunumo Rüte situas ĉe la bordo de la rivero Sitter okcidente de la monto Hoher Kasten kaj nordoriente de la Alpsteinmasivo, kies kulmino estas Säntis. La distrikto konsistas el la vilaĝoj Brülisau, Steinegg kaj Eggerstanden, kaj partoj de la vilaĝoj Weissbad kaj Apencelo.

 Najbaraj komunumoj 
La komunumo respektive distrikto Rüte limas en nordo al Gais (AR), en nordoriento al Eichberg (SG), en oriento al Oberriet (SG), en sudoriento al eksklavo de la urbo Altstätten, en sudo al Sennwald (SG), en sudokcidento al Wildhaus, kaj en okcidento al Schwende.

 Trafiko 
Rüte situas ĉe la mallarĝŝpura trajnlinio de Apencelo al Wasserauen de la Apencelaj Fervojoj. De Weissbad aertelfero kondukas al la monto Hoher Kasten.

 Historio 
La unua dokumenta mencio de Rüte datiĝas el la jaro 1420 kiel Rütiner rod. La hodiaŭa distrikto estis kreita en la jaro 1873 el la malnova Rodo Rüte, kiu estiĝis supozeble inter 1204 kaj 1220, kaj aliĝis en la jaro 1597 okaze de la divido de la lando al la katolika Apencelo Interna. Tradicie la loĝantoj de la distrikto vivtenis de agrikulturo. Ekde la 18-a jarcento ankaŭ la brodado fariĝis tradicia enspezofonto. Per la konstruado de la Apencelaj Fervojoj kaj la aertelferoj al Hoher Kasten kaj Säntis unu el la ĉefaj enspezofontoj fariĝis la turismo.Fonto: Hermann Bischofberger: Rüte en Historia Leksikono de Svislando (2010-07-08)

 Referencoj 

 Vidu ankaŭ 
 Rüti
 Schwende (stacidomo)
 Wasserauen (stacidomo)
 Weissbad (stacidomo)
 Steinegg (stacidomo)
 Hirschberg (stacidomo)

 Eksteraj ligiloj 

 Oficiala retejo de Rüte
 Rüte en la Historia Leksikono de Svislando

Kategorio:Distriktoj de Svislando